**John-Jason Peterka** (s. 14. tammikuuta 2002 München, Saksa) on saksalainen jääkiekkoilija, joka pelaa vasempana laitahyökkäätäjä. Hän edusti kauden 2022–2023 NHL-seura Buffalo Sabresissa.

Ura
---

### Seuraura

Peterka aloitti jääkiekkoilun 10-vuotiaana EHC Münchenissa. Hän siirtyi juniorina sittemmin EC Bad Tölziin. Kaudeksi 2017–2018 15-vuotias Peterka siirtyi Itävaltaan RB Hockey Academyn B-nuoriin. Hän jakoi tehoilla 28+17=45 monikansallisen B-nuorten sarja EBJL:n maalipörssin neljännen sijan MAC Újbudan Márk Schklekmannin kanssa sekä sijoittui pistepörssissä kymmenenneksi. Peterka voitti myös pudotuspelien piste- ja syöttöpörssin tehoilla 7+12=19 sekä jakoi tehotilaston voiton MAC Újbudan Bence Szalmasin kanssa. Hän voitti kauden päätteeksi EBJL:n mestaruuden. Kaudella 2018–2019 Red Bull pelasi Tšekin A-nuorten sarjaa, jonka piste- ja maalipörssin Peterka voitti tehoilla 45+49=94.

Toukokuussa 2019 Peterka teki nelivuotisen DEL-sopimuksen kasvattajaseuransa EHC Münchenin kanssa. OHL-joukkue Barrie Colts varasi hänet 71. pelaajana CHL:n varaustilaisuudessa 2019. Peterka päätti jatkaa kaudella 2019–2020 pelejään kotimaassaan. Hän teki miesten pääsarjadebyyttinsä vain 17-vuotiaana Mestarien liigan avauskierroksella 29. elokuuta 2019 sveitsiläistä HC Ambrì-Piottaa vastaan. Peterka merkittiin Münchenin nelosketjun oikeaan laitaan Maximilian Daubnerin ja Justin Schützin viereen. Hän sai ottelussa jääaikaa 6.02 minuuttia. DEL-debyyttinsä Peterka teki runkosarjan avauskierroksella 13. syyskuuta 2019 vieraissa Augsburger Pantheria vastaan. Hänet merkittiin Münchenin nelosketjun oikeaan laitaan Mads Christensenin ja Maximilian Daubnerin viereen. Peterka sai ottelussa jääaikaa 12.18 minuuttia. Seuraavassa ottelussa, kotidebyytissään 15. syyskuuta 2019 Düsseldorfer EG:tä vastaan hän avasi maalitilinsä DEL:ssä heti kahdella osumalla. Peterkan toinen maali ratkaisi Münchenille 3–2-voiton. Kaikkiaan hänen tulokaskautensa toi 42 runkosarjaottelussa tehot 7+4=11. Peterka pelasi myös kymmenen CHL-ottelua tehopistein 2+1=3.

Buffalo Sabres varasi Peterkan toisella kierroksella 34. pelaajana NHL:n varaustilaisuudessa 2020. Aiemmin elokuussa München lainasi Peterkan DEL-kauden alkuun asti kestävällä sopimuksella Red Bull -yhteistyöseuraansa, monikansallisen ICEHL-liigan itävaltalaisjoukkue EC Salzburgiin.

Peterka siirtyi kaudeksi 2021–2022 Pohjois-Amerikkaan hänet varanneen Buffalo Sabresin organisaatioon. Hän pelasi ensimmäisen kautensa pääosin farmijoukkue Rochester Americansissa. Sabresin kokoonpanossa hän oli kahdessa ottelussa. AHL-sarjassa Peterka teki 68 pistettä 70 runkosarjaottelussa ja oli sarjan tulokkaiden paras pistemies. Edellinen vähintään yhtä monta pistettä tehnyt alle 20-vuotias tulokaspelaaja AHL:ssa oli Guy Chouinard kaudella 1975–1976. Peterka murtautui kaudeksi 2022–2023 Sabresin kokoonpanoon ja pelasi NHL:ssä 75 runkosarjaottelua ja teki niissä 32 pistettä.

### Maajoukkueura

Peterka pelasi alle 18-vuotiaiden IA-divisioonan MM-kilpailuissa vuonna 2019, jolloin hän voitti kultaa ja oli nostamassa Saksaa pääsarjatasolle.

Peterka pelasi alle 20-vuotiaiden MM-kilpailuissa vuonna 2020 ja 2021. Ensimmäisessä turnauksessa hänet valittiin Yhdysvaltoja vastaan pelatun avausottelun päätteeksi Saksan ottelun parhaaksi pelaajaksi. Vuoden 2021 turnauksessa Peterka toimi joukkueen varakapteenina. Hän oli tehoilla 4+6=10 Saksan paras syöttäjä ja Peterka jakoi joukkueen sisäisen pistepörssin voiton Tim Stützlen kanssa. He jakoivat koko turnauksen pistepörssin kolmannen sijan Suomen Anton Lundellin kanssa. Peterka valittiin Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Peterka pelasi ensimmäiset aikuisten MM-kilpailut Latviassa 2021.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | RB Hockey Academie | Tšekki U19 | 48 | 45 | 49 | 94 | 52 | – | – | – | – | – | U18d1 A | 5 | 2 | 6 | 8 | 0 |
| 2019–2020 | EHC München | DEL | 42 | 7 | 4 | 11 | 14 | – | – | – | – | – | JMM | 7 | 4 | 2 | 6 | 16 |
| 2020–2021 | EC Salzburg | ICEHL | 12 | 7 | 9 | 16 | 12 | – | – | – | – | – | JMM | 5 | 4 | 6 | 10 | 2 |
|  | EHC München | DEL | 30 | 9 | 11 | 20 | 8 | 2 | 1 | 0 | 1 | 0 | MM | 6 | 1 | 0 | 1 | 2 |
| 2021–2022 | Rochester Americans | AHL | 70 | 28 | 40 | 68 | 28 | 10 | 7 | 5 | 12 | 6 |
|  | Buffalo Sabres | NHL | 2 | 0 | 0 | 0 | 0 | – | – | – | – | – |
| 2022–2023 | Buffalo Sabres | NHL | 77 | 12 | 20 | 32 | 26 | – | – | – | – | – | MM | 10 | 6 | 6 | 12 | 0 |
| 2 kautta | yhteensä | NHL | 79 | 12 | 20 | 32 | 26 | – | – | – | – | – |
| 2 kautta | yhteensä | DEL | 72 | 16 | 15 | 31 | 22 | 2 | 1 | 0 | 1 | 0 |
| 1 kausi | yhteensä | AHL | 70 | 28 | 40 | 68 | 28 | 10 | 7 | 5 | 12 | 6 |
| 1 kausi | yhteensä | ICEHL | 12 | 7 | 9 | 16 | 12 | – | – | – | – | – |

Lähteet
-------

* John-Jason Peterka The Internet Hockey Databasessa (englanniksi)
* John-Jason Peterka Eurohockey-sivustolla (englanniksi)
* John-Jason Peterka *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  John-Jason Peterka *Elite Prospects*. Everysport Media Group AB.  (englanniksi)
2. 1 2  Red Bulls verpflichten Münchner Top-Talent John Jason Peterka *redbullmuenchen.de*.  24.5.2019. EHC Red Bull München GmbH. Viitattu 21.1.2020. (saksaksi)
3. ↑  Elite Prospects - EBJL Stats 2017-2018 *eliteprospects.com*. Everysport Media Group. Viitattu 21.1.2020. (englanniksi)
4. ↑  Elite Prospects - EBJL Stats 2017-2018 *eliteprospects.com*. Everysport Media Group. Viitattu 21.1.2020. (englanniksi)
5. ↑  Elite Prospects - Czech U19 Stats 2018-2019 *eliteprospects.com*. Everysport Media Group. Viitattu 21.1.2020. (englanniksi)
6. ↑  Matches *championshockeyleague.com*.  29.8.2019. Champions Hockey League (CHL) AG. Viitattu 21.1.2020. (englanniksi)
7. ↑  Matches *championshockeyleague.com*.  29.8.2019. Champions Hockey League (CHL) AG. Viitattu 21.1.2020. (englanniksi)
8. ↑  Augsburger Panther - EHC Red Bull München *DEL.org*.  13.9.2019. Deutsche Eishockey Liga GmbH & Co. KG. Viitattu 21.1.2020. (saksaksi)
9. ↑  EHC Red Bull München - Düsseldorfer EG *DEL.org*.  15.9.2019. Deutsche Eishockey Liga GmbH & Co. KG. Viitattu 21.1.2020. (saksaksi)
10. ↑  John Peterka wechselt auf Leihbasis nach Salzburg *ecrbs.redbulls.com*.  20.8.2020. EC Red Bull Salzburg GmbH.  Arkistoitu 13.11.2020. Viitattu 7.1.2021. (saksaksi)
11. ↑  AHL names Peterka and Quinn to All-Rookie Team  27.4.2022. Rochester Americans. Viitattu 13.5.2023. (englanniksi)
12. ↑  After successful rookie season, Peterka has his sights on NHL  15.7.2022. Rochester Americans. Viitattu 13.5.2023. (englanniksi)
13. ↑  Rachel Hopmayer: Sabres forward JJ Peterka reflects on big rookie season *Spectrum News*.  13.4.2023. Charter Communications. Viitattu 13.5.2023. (englanniksi)
14. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2020. IIHF. Viitattu 21.1.2020. (englanniksi)
15. ↑  Elite Prospects - WJC-20 Stats 2020-2021 *eliteprospects.com*. Everysport Media Group. Viitattu 9.12.2019. (englanniksi)
16. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2021. IIHF. Viitattu 7.1.2021. (englanniksi)